Í Stóru-Vogaskóla starfar einn skólahjúkrunarfræðingur í hlutastarfi . Hann er við tvo daga í viku mánudaga og þriðjudaga frá kl : 10:00 - 14:00 og sinnir viðtölum , athugunum á heilsu nemenda og almennri heilbrigðisfræðslu . Meginmarkmið skólaheilsugæslu er að stuðla að því að nemendur vaxi , þroskist og stundi nám sitt við bestu andlegu , líkamlegu og félagslegu aðstæður sem völ er á . Heilsugæsla skólabarna er framhald af ungbarnavernd . Skólaheilsugæsla vinnur í samvinnu við foreldra / forráðamenn , skólastjórnendur , kennara og aðra sem koma að málefnum nemenda . Farið er með allar upplýsingar sem trúnaðarmál . Reglulegar skoðanir og bólusetningar : 1. bekkur : Hæð , þyngd og sjónpróf - viðtal , lífstíll og líðan . 4. bekkur : Hæð , þyngd og sjónpróf - viðtal , lífstíll og líðan . 7. bekkur : Hæð , þyngd , og bólusetning gegn mislingum , hettusótt og rauðum hundum - stúlkur fá bólusetningu við leghálskrabbameini . - viðtal , lífstíll og líðan . 9. bekkur : Hæð , þyngd og sjónpróf . Bólusetning gegn kíghósta , barnaveiki og stífkrampa , mænusótt ( Boostrix / polio ) , . - viðtal , lífstíll og líðan . - Ef ástæða þykir til vísar skólahjúkrunarfræðingur nemanda til læknis . Nemendum í öðrum árgöngum eru skoðaðir ef þörf er á . Ef líkur eru á að barnið sé ekki að fullu bólusett þá eru foreldrar hvattir til að hafa samband við skólaheilsugæslu . Bólusetningar barna eru alltaf á ábyrgð foreldra . Send er tilkynning heim rafrænt fyrir bólusetningar nemenda . ( alltaf gert í samráði við foreldra . Þeir foreldrar sem þess óska geta fengið viðtal við skólahjúkrunarfræðing . 6 - H heilsugæslunnar Skólaheilsugæslan sinnir skipulagðri heilbrigðisfræðslu og hvetur til heilbrigðra lífshátta . Byggt er á hugmyndafræðinni um 6 - H heilsunnar sem er samstarfsverkefni skólaheilsugæslunnar og landlæknis . Veitt er fyrsta hjálp í skólanum og minniháttar slysum sinnt . Þurfi nemandi að fara á heilslugæslustöð skulu foreldrar / forráðamenn fara með barninu . Hér er átt við sjúkdóma eins og t.d. sykursýki , bráðaofnæmi , flogaveiki og blæðingarsjúkdóma . Samkvæmt fyrirmælum Landlæknisembættisins eru sérstakar vinnureglur varðandi lyfjagjafir til nemenda á skólatíma . Þar kemur meðal annars fram að skólabörn skulu ekki fá önnur lyf í skólanum en þau sem hafa verið ávísuð af lækni . Í engum tilvikum getur barn borið ábyrgð á lyfjatökunni , ábyrgðin er foreldranna . Börn skulu ekki hafa nein lyf undir höndum í skólanum nema í algjörum undantekningartilvikum . Slíkar lyfjagjafir geta t.d. verið insúlingjafir sem barnið sér sjálft alfarið um . Foreldrar / forráðamenn þeirra barna sem þurfa að taka lyf á skólatíma skulu hafa samband við skólaheilsugæslu og skipuleggja lyfjagjafir á skólatíma .